On the Road
<s>„Na putu “ () je drugi po redu roman američkog književnika Džeka Keruaka iz 1957, koji se često naziva „biblijom bitničke generacije“.</s><s>Radnja romana se temelji na proputovanju Amerike autostopom Sala i njegovog prijatelja Dina, koji odbacuju dominatne društvene vrednosti kasnih četrdesetih i u putovanju, džezu, poeziji, seksu i drogama pronalaze novu vrstu duhovnosti.</s><s>Celokupna radnja je zasnovana na stvarnim putovanjima Džeka Keruaka i Nila Kasidija u periodu između 1947. i 1950.</s>

<s>Keruak je ovo delo napisao u roku od tri nedelje 1951, u obliku neprekidnog pasusa na rolni papira dužine 36 metara načinjene od stranica zalepljenih selotejpom.</s><s>Međutim, američkom književniku je trebalo punih šest godina da pronađe izdavača voljnog da knjigu i objavi.</s><s>„Na putu“ se našao na policama knjižara novembra 1957, u poprilično ispravljenom i cenzurisanom izdanju.</s><s>Originalna rolna-rukopis prodata je 2001. na aukciji za 2,43 miliona dolara i time je postavljen novi rekord u visini novčane sume izdvojene za neki rukopis književnog dela.</s>

<s>Nakon izlaska „Na putu“ je postao kultni roman mladih.</s><s>Pored poeme „Urlik“ Alena Ginzberga i romana „Goli ručak“ Vilijama Barouza, smatra se najvažnijim ostvarenjem bitničkog pokreta.</s><s>Poseban uticaj je imao na pripadnike kontrakulture i Hipike.</s><s>U svom prikazu za „Njujork tajms“ Gilber Milstajn je proročki napisao da na isti način kao što je Hemingvejev roman „Sunce se ponovo rađa“ postao testament izgubljene generacije, tako će i „Na putu“ ostati poznat kao testament bitničke generacije.</s><s>Za samog Keruaka veliki uspeh romana je bio mač sa dve oštrice, pošto je uvideo da su njegova druga dela, koje je on lično smatrao estetski superirnijim, nepravedno ostala u senci.</s>

<s>Roman se na kraju dvadestog veka našao na 55. mestu liste najboljih romana na engleskom jeziku koju je sastavila izdavačka kuća Moderna biblioteka (Modern Library), zatim na 67. mestu Mondove liste najboljih književnih dela svetske književnosti dvadesetog veka i na Tajmsovom spisku najboljih romana na engleskom jeziku izašlih u periodu od 1923 do 2005.</s><s>Na osnovu literalnog predloška  snimljen je i istoimeni film iz 2012. godine.</s>

<s>Izvori</s>

<s>Spoljašnje veze</s>

<s>Definitive guide to the 600 characters in Kerouac's and related novels
 The Beat Museum in San Francisco
 
 Map of Sal Paradise's First Trip across the USA
 Interactive Google Maps of the Four Trips in On the Road</s>

<s>Romani 1957.</s><s>Američke knjige
Romani sa ključem</s>

